SMT ปิดจ๊อบควัก 35 ลบ. ซื้อคืนกว่า 7 ล้านหุ้น
SMT ปิดจ๊อบซื้อหุ้นคืนกว่า 7 ล้านหุ้น จากเป้าหมาย 60 ล้านหุ้น คิดเป็นสัดส่วน 0.84% มูลค่า 35.15 ล้านบาท
SMT ปิดจ๊อบซื้อหุ้นคืนกว่า 7 ล้านหุ้น มูลค่า 35.15 ล้านบาท
27 เม.ย. 2566

บริษัท สตาร์ส ไมโครอิเล็กทรอนิกส์ ประเทศไทย จำกัด (มหาชน) หรือ SMT ระบุว่า ตามที่ที่ประชุมคณะกรรมการบริษัท เมื่อวันที่ 12 ตุลาคม 2565 ได้มีมติอนุมัติโครงการซื้อหุ้นคืนเพื่อบริหารทางการเงิน (Treasury Stock) ในวงเงินไม่เกิน 240 ล้านบาท โดยจำนวนหุ้นที่จะซื้อคืนไม่เกิน 60,000,000 หุ้น หรือคิดเป็นจำนวนไม่เกินร้อยละ 7.13 ของหุ้นที่จำหน่ายได้แล้วทั้งหมด โดยเป็นการซื้อในตลาดหลักทรัพย์แห่งประเทศไทยมีกำหนดระยะเวลาซื้อหุ้นคืนตั้งแต่วันที่ 26 ตุลาคม 2565 ถึงวันที่ 25 เมษายน 2566
ทั้งนี้โครงการซื้อหุ้นคืนเพื่อบริหารทางการเงิน (Treasury Stock) ดังกล่าว ได้สิ้นสุดลงแล้วในวันที่ 25 เมษายน 2566 โดยบริษัทฯ ได้ดำเนินการซื้อหุ้นคืนรวมทั้งสิ้น 7,091,200 หุ้น คิดเป็นร้อยละ 0.84 ของหุ้นที่จำหน่ายได้แล้วทั้งหมดของบริษัทฯ รวมมูลค่าหุ้นที่ซื้อคืนทั้งสิ้น 35,149,282 บาท ทั้งนี้ตามกฎเกณฑ์และกฎหมายที่เกี่ยวข้อง บริษัทฯ จะสามารถจำหน่ายหุ้นที่ซื้อคืนได้ภายหลังพ้น กำหนด 3 เดือน นับแต่วันที่ซื้อหุ้นคืนเสร็จสิ้น แต่ไม่เกิน 3 ปี โดยหากครบกำหนดระยะเวลาการจำหน่ายหุ้นที่ซื้อคืนแล้ว บริษัทฯ ไม่สามารถจำหน่ายหรือจำหน่ายหุ้นที่ซื้อคืนไม่หมด บริษัทฯ จะต้องทำการลดทุนจดทะเบียนที่ชำระแล้ว โดยวิธีการตัดหุ้นจดทะเบียนที่ซื้อคืนและยังไม่ได้จำหน่ายทั้งหมด สำหรับกำหนดระยะเวลาการจำหน่ายหุ้นที่ซื้อคืน บริษัทฯ จะเสนอต่อที่ประชุมคณะกรรมการ บริษัทเพื่อพิจารณาอีกครั้งและจะแจ้งให้ทราบต่อไป